2013 m. spalio 22 d. 9.30-15.00  val. Seimo I rūmų Konstitucijos salėje vyks tarptautinis seminaras tema:  „11 6000 Karštoji linija: tarptautinė patirtis ir nacionalinės linijos diegimo aspektai“. 
       	 Europos Komisijos 2007 m. vasario 15 d. sprendimu Nr. 2007/116/EB  bei remiantis Europos Komisijos 2010 m. lapkričio 17 d. komunikatu (Nr. KOM (2010) 674 galutinis) vieningas socialinių paslaugų telefono numeris 116000, skirtas karštajai linijai pranešimams apie dingusius vaikus, yra privalomas visoms Europos Sąjungos narėms ir jau veikia 18 ES šalių. 
Europos komisijos priimtas sprendimas paskirti vieningą numerį pranešimams registruoti apie dingusius vaikus, kad Europos Sąjungos piliečiai, nepaisant to, kokioje šalyje jie yra, galėtų skambinti vienu numeriu tais atvejais, kai jų vaikas dingsta be žinios. Tai įgalintų efektyvesnę paieškos pradžią ir suteiktų reikiamą informaciją bei pagalbą artimiesiems.
Lietuva yra viena iš 3 ES valstybių, kuriose šis numeris iki šiol dar nėra įdiegtas. Pradėti parengiamieji darbai. Lietuvos Respublikos Ryšių reguliavimo tarnybos direktoriaus 2012 m. birželio 27 d. įsakymu Nr. 1V-824  teisė naudoti  šį numerį dingusiems be žinios vaikams registruoti yra suteikta Dingusių žmonių šeimų paramos centrui (toliau - Centras). 
Dingusių žmonių šeimų paramos centras pasirašė dėl projekto „116000 linijos diegimas Lietuvoje” sutartį su Europos Komisija. Projektas finansuojamas iš Europos Komisijos DAPHNE III programos. Vieninga visai Europai karštoji linija Lietuvoje turėtų pradėti veikti  2014 metais. 
Siekiant veiksmingai įgyvendinti projektą “Launching the 116000 hotline in Lithuania”, kuris finansuojamas Europos Komisijos DAPHNE III programos bei užtikrinant efektyvų 116000 karštosios linijos, skirtos pranešimams apie dingusius vaikus, veikimą, organizuojamas tarptautinis seminaras “116000 karštoji linija: tarptautinė patirtis ir nacionalinės linijos diegimo aspektai.” 
[bookmark: _GoBack]Seminare bus pristatyta koncepcija, paskirtis, tikslai, pasidalinta užsienio šalių patirtimi ir aptartos tarpinstitucinio bei tarptautinio bendradarbiavimo galimybės.
     	Seminare dalyvaus svečiai iš užsienio, valstybės institucijų specialistai ir nevyriausybiniu organizacijų atstovai.
